C 214/132
MT
Il-Ġurnal Uffiċjali tal-Unjoni Ewropea
16.6.2023
Il-Ħamis 19 ta’ Jannar 2023
75.
Jinsab konxju li t-talbiet għal aktar trasparenza ma jistgħux iwasslu għal tnaqqis fil-protezzjoni tal-interessi finanzjarji leġittimi tal-klijenti u jeħtieġ li jaqgħu fi ħdan l-oqfsa legali eżistenti u r-reġim ta' protezzjoni tad-data; 76.
Jistieden lir-rappreżentanti tal-bank iżidu l-livell ta' komunikazzjoni u interazzjoni mal-Parlament, speċjalment rigward il-kontroll tal-attivitajiet finanzjarji; 77.
Jinsab imħasseb li l-miri stabbiliti fl-istrateġija għad-diversità u l-inklużjoni 2018-2021 ma ntlaħqux għalkollox; jistieden lill-BEI jagħmel sforzi konkreti biex itejjeb il-bilanċ bejn il-ġeneri tal-persunal tiegħu, b'mod partikolari fil-livelli tal-maniġment u tal-uffiċjali għolja; 78.
Jifhem li t-tnaqqis fir-reklutaġġ matul il-pandemija tal-COVID-19, in-natura speċifika tal-profili mfittxija mill-bank (għal rwoli fl-oqsma tal-ġestjoni tar-riskju, tal-konformità u tal-IT, irreklutati f'ħafna każijiet mill-industrija bankarja u setturi speċjalizzati li mhumiex neċessarjament diversi fihom infushom) u l-kompetittività tas-suq tax-xogħol fil-Lussemburgu huma eżempji tal-limitazzjonijiet li għandhom jitqiesu fil-valutazzjoni tas-sitwazzjoni ġenerali; 79.
Jirrikonoxxi t-tħassib u l-ilmenti li ilhom jeżistu rigward id-differenzi enormi fil-pagi bejn kategoriji tal-persunal amministrattiv u professjonali; jiġbed l-attenzjoni dwar l-għoli tal-ħajja elevat fil-Lussemburgu u jinnota li l-koeffiċjent tal-korrezzjoni għal-Lussemburgu huwa stabbilit b'mod permanenti għal 100 %, għalkemm għandu jkun ogħla; jirrimarka dwar l-isfidi li jiffaċċjaw il-membri tal-persunal impjegati taħt il-kategorija amministrattiva u kif dawn jista' jkollhom impatt negattiv fuq l-attraenza li wieħed jaħdem il-BEI u fuq l-istandard tal-għajxien tal-persunal tiegħu; 80.
Iħeġġeġ lill-bank ikompli jieħu azzjoni biex jikseb bilanċ bejn il-ġeneri aktar evidenti fl-organizzazzjoni tiegħu;
81.
Jilqa' l-fatt li l-BEI qed jimmonitorja b'mod kostanti l-bilanċ ġeografiku u li d-data dwar dan tittieħed inkunsiderazzjoni għal proċessi ta' reklutaġġ attwali u futuri; 82.
Itenni t-talba tiegħu lill-BEI biex jiżgura rappreżentanza ġeografika xierqa mill-Istati Membri kollha fl-amministraz­ zjoni tiegħu, filwaqt li jqis il-kompetenzi u l-merti tal-kandidati; jistieden lill-bank jippubblika, kull sena, diżaggregazzjoni skont il-ġeneru u n-nazzjonalità tal-pożizzjonijiet maniġerjali ta' livell medju u għoli; 83.
Jinnota ż-żewġ proposti għal Qafas dwar id-Dritt tal-Istrajkjar u Qafas dwar ir-Rikonoxximent tat-Trade Unions u jifhem li l-Kumitat ta' Tmexxija se jadotta dawn l-oqfsa fi żmien propizju; 84.
Jistieden lill-bank jirrapporta wkoll dwar il-miżuri ta' implimentazzjoni li ġew introdotti abbażi tal-istħarriġ tal-2021 dwar is-saħħa u l-benessri; b'mod partikolari, jistieden lill-bank jirrapporta dwar it-trasparenza fil-ġestjoni interna u l-proċessi ta' reklutaġġ interni u dwar il-miżuri meħuda biex jiġu indirizzati l-eżiti tal-“istħarriġ dwar is-sodisfazzjon tal-persunal”; Segwitu għar-rakkomandazzjonijiet tal-Parlament 85.
Jitlob lill-BEI jkompli jirrapporta dwar is-sitwazzjoni attwali u l-istatus tar-rakkomandazzjonijiet preċedenti maħruġa mill-Parlament fir-riżoluzzjonijiet annwali tiegħu, b'mod speċjali rigward: (a) l-impatti (ekonomiċi, ambjentali u soċjali) tal-istrateġija ta' investiment tiegħu u r-riżultati miksuba f'dak li huwa kontribut għall-iżvilupp ibbilanċjat u kostanti tas-suq intern fl-interessi tal-Unjoni; (b) l-azzjonijiet adottati favur it-tisħiħ tal-ġlieda kontra l-imġiba ħażina u l-kunflitti ta' interess, l-evitar tat-taxxa, il-frodi u l-korruzzjoni; (c) il-miżuri biex jissaħħaħ l-appoġġ għall-SMEs u l-operaturi ekonomiċi eliġibbli fl-implimentazzjoni tal-politiki tal-UE u biex jiġi evitat kwalunkwe rekwiżit ġdid li joħloq aktar burokrazija għall-SMEs; (d) is-segwitu għas-sejħiet u t-talbiet magħmula f'din ir-riżoluzzjoni; o o
o
86.
Jagħti istruzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni, u jistieden lill-Kunsill u lill-Bord tad-Diretturi tal-BEI jorganizzaw dibattitu dwar din ir-riżoluzzjoni.